Legend of Kazvclo. 15 



Ka po kinikini, 

 Ka po lehulehu. 



Hanau oho pipii, 

 Hanau oho kalole, 

 Hanau oho maewaewa, 

 Hanau o Maewaewa. 



E ala e ui, hei aku la oe, 



Make aku la oe i ke aho kaalua, 



I ke aho a kuu kupunawahine, 



I hilo ai la e, a la e — 



E hoi ka ua a ka maka o ka lehua la e, 



Hoi ka opua a Kahiki noho, 



Noho mai ea. 



A pau ka pule a Kawelo, unuhi ae ia ia Uhumakaikai mai ke kai ae, ua make 

 i ka pule a Kawelo. A paa ua ia nei o Uhumakaikai, hoopili mai la o Kawelo ma ka 

 aoao o ka waa, mai mua a hope i ua ia nei. 



I ka wa i make ai o Uhumakaikai, hiki mai la na elele kii o Kawelo mai 

 Kauai mai, na kona kaikuahine i hoouna mai. O Kaweloikiakoo a me Kooakapoko, 

 na elele nana i kii mai, no ke kaulana aku o ka ikaika o Kawelo i Kauai. O ke kumu 

 o keia kii ana mai ia Kawelo, o ke pai ana o Aikanaka i na makua o Kawelo mai 

 Hanamaulu ae. Ma keia pai ana a Aikanaka i na makua, lawe ia ae la ka ai a me 

 ka ia, a me na pono a pau loa, a noho wale iho la lakou aohe ai, hookahi ai o ka 

 uku a me ka lia o ke poo. 



I ka paa ana o Uhumakaikai ia Kawelo, holo mai la o Kaweloikiakoo me 

 kekahi akua o Kawelo, o Kulanihehu ka inoa, holo mai la laua maluna o ko laua 

 waa, o ka laua ai, he mau uku, eha a kekahi, eha a kekahi. Hiki laua i waenakonu o Kaie- 

 iewaho, i ka moana ma waena o Kauai a me Oahu, lalau iho la laua i na uku, a ai iho 

 la, ma keia ai ana o laua, aole laua i kaumaha ke 'kua, poina loa ia laua. Mahope o ka 

 laua ai ana puni iho la laua i ka inn, nolaila, lohi iho la laua, a ao ka po; noonoo iho la laua 

 i ke kumu o keia ino, o ka poina o ke "kua ia laua i ka wa a laua e ai ana i ka uku. 

 Nolaila, hoomanao ae la laua i ke 'kua ma keia pule ana, penei : 



O akahi ka po, o alua ka po, 

 O akolu ka po, o aha ka po, 

 O alima ka po, o aono ka po, 

 O ahiku ka po, o awalu ka po, 

 O aiwa ka po, lele wale ka po. 



A pau keia pule ana, malie iho la ke kai, a holo mai la laua, a ao ae la ike mai 



